ZAPISNIK

[bookmark: _Hlk79584113]4. sjednice Vijeća Mjesnog odbora Petar Krešimir IV.
održane 21. rujna 2021. u prostorijama MO Petar Krešimir IV. sa početkom u 16:00 sati.

Prisutni članovi Vijeća MO-a Petar Krešimir IV (dalje u tekstu: MO): Senada Kulašić, Tomislav Šola, Robert Lokar, Ana Štokalo, Hubert Loos.

Vijeće MO-a prihvaća jednoglasno zapisnik s 2. i 3. sjednice MO-a Petar Krešimir IV.

Vijeće MO-a jednoglasno prihvaća prijedlog Ane Štokalo da se dnevnom redu doda točka „Privremeno korištenje prostorija MO-a PKIV na zahtjev Društva za šahovsku kompoziciju“

Vijeće Mjesnog odbora Petar Krešimir IV, bez rasprave, jednoglasno donosi

DNEVNI RED

1. Prijedlog odluke o izmjenama i dopunama Odluke o nerazvrstanim cestama, davanje mišljenja, 
2. Priprema za izradu prijedloga malih komunalnih akcija u 2022. godini,
3. Privremeno korištenje prostorija MO-a PKIV na zahtjev Društva za šahovsku kompoziciju i zagonetaštvo
4. Pitanja i prijedlozi



1. Prijedlog odluke o izmjenama i dopunama Odluke o nerazvrstanim cestama, davanje mišljenja,

Vijeće bez rasprave, jednoglasno, donosi sljedeći


ZAKLJUČAK

o Nacrtu o prijedlogu odluke o izmjenama i dopunama odluke o nerazvrstanim cestama

I. Vijeće MO „Petar Krešimir IV“ daje pozitivno mišljenje na Nacrt o prijedlogu odluke o izmjenama i dopunama odluke o nerazvrstanim cestama.
 II.    Ovaj će zaključak biti dostavljen Vijeću Gradske četvrti Donji grad


2. Priprema za izradu prijedloga malih komunalnih akcija u 2022. godini,

 U okviru točke dnevnog reda se raspravlja šire o prioritetima u kvartu u svrhu mapiranja područja za male komunalne akcije. Članovi MO-a nabrajaju sljedeće stavke: obnova asfalta oko Branimirove tržnice, drvored na istočnoj strani Branimirove tržnice i uz Ulicu neznane junakinje, postavljanje česme u dječjem parku na trgu PKIV, postavljanje rasvjete kod glazbene škole „Pavao Markovac“ i na ostalim mjestima gdje je rasvjeta nedostatna uz prijedlog člana Roberta Lokara za dodatak malog aneksa za lampe i Huberta Loosa da se provjeri rasvjeta u parku.

2. Privremeno korištenje prostorija MO-a PKIV na zahtjev Društva za šahovsku kompoziciju i zagonetaštvo

[bookmark: _Hlk79583553]Vijeće Mjesnog odbora Petar Krešimir IV jednoglasno prihvaća prijedlog za korištenje prostora Mjesnog odbora Petar Krešimir IV prema dostavljenom Zahtjevu te donosi sljedeći


Z A K L J U Č A K


I. Udruzi građana „Društvo za šahovsku kompoziciju i zagonetaštvo“ odobrava se povremeno korištenje dvorane u objektu mjesne samouprave, Zagreb, Ulica Kneza Branimira 67, u terminu  četvrtak, 30. rujna 2021. od 16 do 22h.    

II. Prostor iz točke 1. ovog zaključka koristit će Društvo za šahovsku kompoziciju i zagonetaštvo bez naknade.

III. Društvo za šahovsku kompoziciju i zagonetaštvo se obvezuje sa prostorom prilikom korištenja postupati sa pažnjom dobrog gospodara.

IV. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


3. Pitanja i prijedlozi

U proteklom razdoblju je na zahtjev članova MO-a provedena dezinsekcija Branimirove tržnice i parka na Krešimirovom trgu, poslan je upit o usklađenosti dozvole za postavljanje pokretnog WC-a u Višeslavovoj koji je u međuvremenu uklonjen i poslan je zahtjev za uklanjanjem grana koje zaklanjaju pogled na prometne znakove u Branimirovoj uz zid od željeznice.
Hubert Loos postavlja pitanje buke nakon potresa uz tramvajsku prugu, Ana Štokalo odgovara da prema dostupnim informacijama velike rekonstrukcije pruge neće biti zbog stanja financija u Gradu, ali VGČ Donji grad redovito komunicira sa ZET-om o potrebi usporavanja prometa u tu svrhu.
Postavlja se pitanje što se može učiniti sa svjetlosnim panoom na Autobusnom kolodvoru.

Sjednica se zaključuje u 16:00 h.
Zapisničarka: Ana Štokalo


Predsjednica Vijeća Mjesnog odbora
„Petar Krešimir IV.“

[bookmark: _GoBack]                                                                         Ana Štokalo, v.r.
KLASA: 026-02/21-002/1434
URBROJ: 251-06-11-112-21-2
Zagreb, 21. rujna 2021.
